**Notă informativă**

**la proiectul de Hotărâre a Guvernului cu privire la aprobarea**

 **Regulamentului-cadru de organizare și funcționare a Centrului de Tineret**

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
| Proiectul este elaborat de Ministerul Educației, Culturii și Cercetării. |
| * + - 1. **Condițiile ce au impus elaborarea proiectului de act normativ și finalitățile urmărite**
 |
| Proiectul de act normativ este elaborat în scopul punerii în aplicare a prevederilor art.13 din Legea nr.215/2016 cu privire la tineret, precum și în scopul executării acțiunii specifice nr.7.37.1 din Planul de acțiuni al Guvernului 2020-2023 aprobat prin HG nr.646/2019 și acțiunii specifice nr.62 din Planul de acțiuni privind implementarea Strategiei naționale de dezvoltare a sectorului de tineret 2020 aprobat prin HG nr.1006/2014.Regulamentul-cadru propus spre aprobare vine să uniformizeze crearea, funcționarea și organizarea Centrelor de Tineret (Ct) raionale și locale. Începând cu anul 2017, Ministerul educației, culturii și cercetării implementează la nivel național Programul de dezvoltare a Centrelor de Tineret 2022 în scopul extinderii rețelei de centre în 90% din UAT și crearea filialelor locale în sate/comune. Ct reprezintă o instituție prestatoare de servicii prietenoase tinerilor ce oferă unul sau o gamă largă de servicii/programe destinate tinerilor. Prin intermediul Programului, ministerul oferă atât suport metodologic pentru dezvoltarea portofoliului de programe și standardelor de calitate, cât și suport financiar prin dotarea tehnică a edificiilor conform necesităților specifice.În lipsa unui Regulament-cadru bine definit și a unei strategii de comunicare clară din partea autorității centrale, autoritățile publice de nivel 1 și 2 au înființat Ct distorsionat, neexistând o abordare lineară la nivel național a modalității de constituire și activitate a centrelor. În acest sens, proiectul are și scopul de a facilita accesul la programele guvernamentale de tineret. Acest fapt va conduce nemijlocit la extinderea rețelei centrelor și a serviciilor prestate, inclusiv pentru tinerii cu oportunități reduse sau în zone de risc. De asemenea, pe componenta de suport metodologic acordat Ct, ministerul urmează să dezvolte și să aprobe un șir de documente: Portofoliu de programe/servicii de tineret prestate în Ct, Metodologia de angajare a Directorului Ct, a Specialistului de tineret și fișele de post conexe, Regulamentul intern-tip al Centrului de tineret.Uniformizarea constituirii și funcționării Ct după prezentul Regulament va oferi beneficii în primul rând autorităților publice locale, care vor dispune de un instrument viabil pentru implementarea politicilor de tineret la nivel local, vor putea oferi condiții pentru derularea activităților și programelor susținute de autoritatea centrală de resort etc. |
| * + - 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
|  Proiectul nu are ca scop armonizarea legislației naționale cu legislația Uniunii Europene. |
| * + - 1. **Principalele prevederi ale proiectului și evidențierea elementelor noi**
 |
| Proiectul propus spre aprobare, la momentul elaborării a fost consultat cu specialiștii de tineret din cadrul autorităților publice locale, cu reprezentanții centrelor de tineret și cu reprezentanții sectorului asociativ de tineret. În acest context, acesta vine să îmbunătățească Regulamentul cadru existent, aprobat prin ordinul ministerului și sportului nr.65t din 06.04.2017, eliminând carențele și aducând claritate în modul de constituire, organizare și funcționare a Ct. Elementele noi incluse în proiect țin de definirea clară a tipului de servicii ce urmează a fi prestate de Ct și rolul autorității publice locale și centrale în programele/serviciile derulate. De asemenea, se propune uniformizarea condițiilor de creare a Ct, oferind posibilitatea APL de nivel II să instituie centre și filiale locale, sau APL de nivel I să instituie direct Ct. De asemenea, se face claritate în atribuțiile directorului de centru și specialistului de tineret, în scopul programelor și în condițiile tehnice recomandate pentru crearea Ct. |
| * + - 1. **Fundamentarea economico-financiară**
 |
| Adoptarea proiectului nu implică cheltuieli bugetare suplimentare.  |
| * + - 1. **Modul de încorporare a actului în cadrul normativ în vigoare**
 |
|  Pentru asigurarea implementării prevederilor proiectului nu este necesară modificarea cadrului normativ în vigoare. |
| * + - 1. **Avizarea și consultarea publică a proiectului**
 |
| În scopul respectării prevederilor Legii nr. 239-XVI/2008 privind transparența în procesul decizional, Legii nr.100/2017 cu privire la actele normative, anunțul de intenție privind elaborarea proiectului a fost plasat pe pagina web oficială a Ministerului Educației, Culturii și Cercetării [www.mecc.gov.md](http://www.mecc.gov.md), secțiunea ”Transparență”, rubrica ”Transparența decizională”, precum și pe pagina [www.particip.gov.md](http://www.particip.gov.md). În conformitate cu art.32 și 34 din Legea nr.100/2017, proiectul urmează a fi supus procedurii de avizare, consultare publică și expertizare.  |

**Igor ȘAROV**

**Ministru**

*Ex. Larisa Macarenco,*

*Tel. (022) 820-866,*

*E-mail: larisa.macarenco@mecc.gov.md*